Rijeka, 21. rujna 2020.g.

**NAJAVA DOGAĐANJA I POZIV ZA MEDIJE**

***DNEVNI BORAVAK* SUSJEDSTVA KOSTRENA:**

**SOCIJALIZACIJA POMORCA - OBITELJ I SVAKODNEVNI ŽIVOT**

**U utorak, 22. rujna 2020.g. u 18.30 sati u Narodnoj čitaonici u Kostreni sv. Luciji** (Sveta Lucija 14, Kostrena) **održat će se još jedan program *Dnevnog boravka* susjedstva Kostrena, jednog od 27 susjedstava Europske prijestolnice kulture, na temu “Socijalizacija pomorca - obitelj i svakodnevni život“.**

U programu sudjeluju **žene koje su i same bile pomorci te pomorci i njihove supruge**, a progovorit će **o iskustvima uklapanja u svakodnevne obiteljske obaveze i društveni život nakon dugog izbivanja, kao i o izazovima s kojima se susreću u socijalizaciji.**Stručni osvrt na teme dat će **Daniel Antunović**, psiholog iz Udruge U.Z.O.R. Rijeka, a svoje životne priče ispričat će **Dijana Keser, Marica Njegovan, Gordana i Branimir Šoić, Snježana Čačić, Siniša i Barbara Brozović Grk te Daniel Antunović**.

Program koji je pripremila **Udruga „Projekt+/-60“**, koja kroz sudjelovanje u ovom projektu promišlja o položaju žena pomoraca i problemima s kojima se susreću sami pomorci kao i njihove obitelji.

**Ulaz je slobodan.**

**Najavljeno događanje organizirano je uz poštivanje svih važećih preporuka za sprječavanje zaraze bolešću COVID-19. Svi se sudionici i posjetitelji pozivaju na poštivanje preporuka: pojačanu osobnu higijenu, fizičku udaljenost te OBVEZNO nošenje zaštitnih maski za lice.**

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42